Document ID: 31971D0142

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Μαρτίου 1971 περί ενισχύσεως της συνεργασίας μεταξύ των Κεντρικών Τραπεζών των Κρατών μελών της Ευρωπαϊκής Οικονομικής Κοινότητος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ
ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 105 παράγραφος 1,
το τελικό ανακοινωθέν της διασκέψεως των αρχηγών Κρατών ή κυβερνήσεων της 1ης και 2ας Δεκεμβρίου 1969 στη Χάγη, και ιδίως το σημείο 8,
το ψήφισμα τoυ Συμβουλίου και των αντιπροσώπων των Κυβερνήσεων των Κρατών μελών της 22ας Μαρτίου 1971 περί της κατά στάδια πραγματοποιήσεως της οικονομικής και νομισματικής ενώσεως εντός της Κοινότητος (1), και ιδίως το σημείο III παράγραφος 5,
τη σύσταση της Επιτροπής,
τη γνώμη της Συνελεύσεως,
Έκτιμώντας:
ότι η ανωτέρω αναφερομένη απόφαση προέβλεψε την ενίσχυση της συνεργασίας μεταξύ των κεντρικών τραπεζών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα Κράτη μέλη συντονίζουν τις νομισματικές και πιστωτικές τους πολιτικές σύμφωνα με τις κατευθύνσεις γενικής οικονομικής πολιτικής που ορίζονται από το Συμβούλιο.
Άρθρο 2
Στο πλαίσιο αυτό, οι κεντρικές τράπεζες καλούνται, εντός των ορίων των αρμοδιοτήτων τους και του πλαισίου των ιδίων τους ευθυνών:
α) να συντονίζουν στο πλαίσιο της Επιτροπής των Διοικητών των Κεντρικών Τραπεζών την πολιτική τους επί νομισματικών και πιστωτικών θεμάτων-
β) να καθορίζουν γενικές γραμμές συμπεριφοράς που να τηρεί κάθε μια απ' αυτές, ιδίως όσον αφορά την εξέλιξη της τραπεζικής ρευστότητος, τους όρους χορηγήσεως των πιστώσεων και το επίπεδο των επιτοκίων-
γ) να ορίζουν τις πρακτικές μεθόδους εφαρμογής της εν λόγω διαδικασίας.
Άρθρο 3
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 22 Μαρτίου 1971.

Labels: 2
18